google/wiki40b huggingface dataset:
Heterops

Utseende

Middelsstore, avlange trebukker, vanligvis farget i oransje og svart. Pronotum er oftest mer eller mindre rødlig, dekkvingene har gjerne ett eller to par kremgule flekker. Antennene er tynne og lengre enn kroppen hos hannene, kortere enn kroppen hos hunnene. Pronotum har rundede sider, dekkvingene er parallellsidige.

Utbredelse

De fleste av artene lever på Cuba, men slekten forekommer også i Florida, på Bahamas og Hispaniola.
Trichogomphus robustus

Utseende

En stor (36-45 millimeter) og kraftig, tettbygd, halvblank, brunrød til svart hornbille. Hannen har et langt og kraftig horn i pannen, dette har en liten tann på oversiden nær spissen, pronotum er kraftig uthulet foran, med par kraftige, firkantede lober på sidene. Det uthulede feltet er V-formet sett ovenfra og når til pronotums bakkant i midten. Hunnen hos denne arten mangler horn på hodet, har bare en liten knøl, og pronotum er rundet uten noen horn eller uthulinger, svært grovt punktert foran og på sidene, glatt og blankt i midten. Dekkvingene hos begge kjønn er blanke uten påfallende punktering.
Disse billene er meget kraftig bygde, også til hornbiller å være.

Utbredelse

Arten forekommer i Laos, det sørlige Kina og Vietnam.
Michael Reiziger

Internasjonalt

Reiziger debuterte på det nederlandske landslaget den 12. oktober 1994 mot Norge. Reiziger var med på landslaget i EM i 1996, VM i 1998, EM i 2000 og EM i 2004. Han trakk seg fra internasjonalt spill etter EM i 2004, men hadde døren på gløtt da han kom tilbake til PSV Eindhoven.
Reiziger var i begynnelsen av karrieren med i en gruppe på landslaget kalt «Kabel», som også besto av Clarence Seedorf, Edgar Davids og Patrick Kluivert. Davids og Seedorf var de mest toneangivende i denne gruppen, mens Reiziger var mindre aktiv.
Borge (Østfold)

Borge er en kommunedel nord i Fredrikstad kommune i Østfold fylke, øst for Glomma. Den var tidligere et et prestegjeld og en kommune, opprettet som Borge formannskapsdistrikt i 1837 og var frem til 1994 en selvstendig kommune, med Sellebakk som administrativt sentrum. Borge er nå et kirkesogn i Fredrikstad domprosti.
Flere ganger har deler av det opprinnelige formannskapsdistriktet blitt splittet opp, 1. januar 1910 ble Torsnes skilt ut som egen kommune, etter fradelingen hadde Borge 1 538 innbyggere. I 1951 ble et område med 53 innbyggere overført til Fredrikstad. 1. januar 1964 ble eiendommene Gansrød og Ulfeng med 30 innbyggere samt deler av Torsnes kommune en del av Fredrikstad. 
Den siste sammenslåingen fant sted 1. januar 1994, da Borge, med 11 959 innbyggere og areal på 76 km², ble slått sammen med kommunene Kråkerøy, Onsøy, Rolvsøy og Fredrikstad til storkommunen Fredrikstad. 
Kommunesenteret var Sellebakk.
Forut for den siste sammenslåingen var det folkeavstemning om hvorvidt Borge skulle deles mellom Fredrikstad og Sarpsborg. Befolkningen i nordre Borge fikk valget mellom å tilhøre Fredrikstad eller Sarpsborg. Flertallet stemte for tilhørighet til Fredrikstad. 
Borge er mest kjent for å være fødestedet til polfareren/oppdageren Roald Amundsen. I dag står det en byste over Amundsen ved Tollbodbrygga i bydelen Cicignon i Fredrikstad. Det står også en bauta over Amundsen i en liten park i enden av Roald Amundsens gate i Sarpsborg sentrum. Også den kjente gitaristen Robert Uno Normann kom fra Borge.
Hans Gude

Utdanning

Hans Gude var noe av et vidunderbarn, og fikk undervisning hos Johannes Flintoe allerede i 1837, for deretter å gå på Tegneskolen i Christiania. «Møtet med Flintoes kunst ble et vendepunkt for Gude», skriver Messel, og siterer Gude: «Det var første Gang, jeg saa noget Saadant, og Henrykkelsen var ogsaa stor, hos Fader endog saa stor, at han besluttede sig til at spørge Flintoe, om han vilde undervise mig.» Gude var ifølge Messel 12 år gammel da han så Flintoes kosmoramautstilling i Øvre Slottsgate i februar 1837. Welhaven var Gudes første mentor og oppfordret foreldrene til å sende gutten til Düsseldorf. Bare 16 år gammel kom han dit i 1841. Her fikk han først privatundervisning av Andreas Achenbach i ett år, før han ble tatt opp ved kunstakademiet i klassen for landskapsmaleri ledet av Johann Wilhelm Schirmer.

Virke

Gudes yrkeskarriere fant stort sett sted i Tyskland, hvor han som lærer først var knyttet til Düsseldorf, der han i 1854 overtok professoratet i landskapsmaleri etter sin lærer Schirmer. I 1861 sluttet han som professor i Düsseldorf, og dro året etter til Wales, der han bodde i den lille landsbyen Betws-y-Coed til 1864. Schirmer hadde forlatt Düsseldorf for å lede den nyopprettede kunstskolen i Karlsruhe (nå Staatliche Akademie der Bildenden Künste Karlsruhe), og da han døde i 1863, overtok Gude på nytt sin gamle lærers stilling. Han sto i denne til 1870, men underviste ved det samme akademiet som professor i landskapsmaleri-klassen fra 1874 til 1880. Deretter ledet han mesterklassen i landskapsmaleri ved Berliner Akademie frem til 1901. Til Norge kom han bare på besøk.
Gude mottok mens han levde en rekke norske og utenlandske ordener og æresbevisninger. Han ble blant annet utnevnt til medlem av senatet i Akademie der Künste i Berlin, 1901, og medlem av lignende akademier i Wien, Amsterdam, Rotterdam, Stockholm og København. I 1893 mottok han Storkorset av St. Olavs Orden. Han mottok også den svenske Nordstjerneordenen.
Hans Gude var den første som ble gravlagt på Æreslunden på Vår Frelsers gravlund i Kristiania, da den ble opprettet i 1903.
Hans landskapsmalerier formidlet storheten i det norske landskapet, i mange tilfeller knyttet til høyfjellet. Senere er hans motivkrets mer knyttet til kysten. Bruken av lys og skygge, skyer og solgjennombrudd er typisk i mange av Gudes malerier. Han hadde stor betydning som lærer og inspirator for en generasjon av malere. Den tyske studiekameraten August Leu var med Gude på reise til Norge og Leu ble sterkt inspirert av den norske naturen. Gude møtte Tidemand på reise på Vestlandet, trolig Lysefjorden eller Gudvangen. Hans økonomiske støtte til mange kommende berømtheter var med på å legge grunnen for en gullalder i norsk malerkunst.

Ettermæle

Kunsthistoriker Nicolai Strøm-Olsen mener Gude er den norske kunstneren som har hatt størst betydning for andre kunstnere. Strøm-Olsen mener samtidig at Munch og J.C. Dahl kunstnerisk er viktigere enn Gude.
.30-06 Springfield

Historie

Patronen overtok for den nesten identiske patronen .30-03 som Springfield M1903-rifla opprinnelig var kamret for .30-06 forble hovedkaliberet i den amerikanske hæren i nesten 50 år, inntil den ble erstattet av 7,62 x 51 mm NATO da M14-rifla ble antatt i 1954. Den var fortsatt i bruk i maskingevær fram til 70-tallet. Kaliberet ble bruk i boltriflene Springfield M1903 og M1917 Enfield, i den halvautomatiske M1 Garand, Browning Automatic Rifle (BAR), og i flere maskingevær, blant annet M1919-serien. Den har vært basis for mange andre patroner, og den var og er fortsatt et populært kaliber for jakt på hjort og elg.

Norsk bruk

Patronen ble approbert i Norge av forsvaret etter andre verdenskrig, og ble brukt spesielt i tyske Karabiner 98k rifler som ble ombygget fra 7,92 x 57 mm Mauser. Kaliberet ble byttet ut mot 7,62 x 51 mm NATO på 1960-tallet da forsvaret byttet til AG-3 automatgevær. Riflene ble da overlatt til Heimevernet, og fikk da klengenavnet «HV-Mauser». Disse ble så senere solgt til sivile som jakt- og konkurransevåpen.

Ytelse

Den opprinnelige .30-06-patronen brukt i den amerikanske hæren var en kule på 150 grain (9,7 g). Etter første verdenskrig innså amerikanerne at de trengte ammunisjon med bedre egenskaper på lange avstander og kula ble byttet ut med en kule på 173 grain (11,2 g). Ammunisjonen med denne kula ble kalt «M1 Ball». Etterhvert viste det seg at skytebanene som var i bruk til trening ikke hadde gode nok sikkerhetsmarginer for den nye kula, og man gikk derfor tilbake til en 152 grains (9,8 g) kule i 1940. Den fikk betegnelsen M2 Ball og hadde en utgangshastighet på 2 740 fps (835 m/s). Dette var standardammunisjon helt til 7,62 × 51 mm tok over.
Dagens fabrikkammunisjon til .30-06 finnes i kulevekter fra 110 til 220 grains (7,1 til 14,3 g), og i varianter både med reduserte ladninger og ekstra harde ladninger. .30-06 er en av verdens mest brukte patroner til jakt.
Lietuvos Geležinkeliai

Historie

I 1851 tok myndighetene i Russland beslutningen om bygge en jernbanelinje mellom Warszawa og St. Petersburg. Denne linjen inkluderte en strekning, Daugavpils–Vilnius–Kaunas–Virbalis, hvor utbyggingen startet i 1858 og var ferdig i 1860. Da den tyske hæren okkuperte Litauen i 1915 ble jernbanen hovedforsyner av mat, ammunisjon og forsterkninger for den tyske hæren. I 1918 fikk Litauen tilbake sin selvstendighet, og i 1919 inngikk Litauens regjering en avtale med Tyskland om å overføre jernbaneinfrastruktur til transportministeriet. 
I årene etter andre verdenskrig bygget Litauens Statsbaner jernbanen opp igjen, og knyttet nettverket sammen. I 1923 ble regionen Memelland annektert av Litauen og havnen i Memelland hadde blitt en del av det litauiske jernbanenettet. I 1940 okkuperte Sovjetunionen Litauen, og jernbanedriften ble omstrukturert og alle avtaler som Litauen hadde inngått med sine naboland opphørte. I 1941 okkuperte nazistene jernbanenettet og endret sporvidden fra bredspor til normalspor på de fleste steder. Dette ble igjen forandret av sovjeterne i 1944. I sovjettiden ble jernbanen i alle baltiske land felles styrt fra Riga. I 1991 ble jernbanen i Baltikum igjen delt inn i separate jernbaneselskaper.
Bjørn Kruse

Akademisk karriere

Bjørn Kruse har helt siden studietiden undervist ved Musikkhøgskolen, først i jazzfag, men mest innen komposisjon og musikk- og kunstestetikk.
Han er meget aktiv som foredragsholder og gjesteforeleser innen samme fagområde, da særlig med utgangspunkt i boken Den Tenkende Kunstner (Universitetsforlaget 1995). Det sentrale tema som boken tar opp og illustrerer, dreier seg om de felles begreper, tenkemåter og forestillingsmodeller som finnes innen alle kunstfag, enten det er musikk, billedkunst, scenekunst eller annet, og som kan gi økt innsikt ikke bare hos den enkelte kunstneren, men også styrke den «estetiske kompetansen» hos mottageren.

Kunstnerisk karriere

Som komponist har han en verkliste som teller over 150 titler, fra kammermusikk og korverk til større orkesterverk og fire operaer. Han har fått NOPA-prisen årets verk tre ganger: for «Jubilate» i 1984, for «Adam» i 1987 og for «Saxophone Concerto for tenor saxophone and orchestra» i 1992.
I danseprosjektet Memento Mori sammenføres unge og gamle.  I en scenisk vev av dans bevegelse, tekst, stemme, musikk og lyd møtes stjernelaget Edith Roger, Ellen Kjellberg, Monna Tandberg og Loan Tp Hoang med et aldersspenn på 55 år. Kruse og koreografen Sølvi Edvardsen vil i dette stykket å fokusere på livet i alle stadier.
Kruses siste opera var The Green Knight med libretto av Paal-Helge Haugen, som ble urfremført i Kristiansand, 10. mars 2004. Hans siste større verk var Chronotope, for klarinett og Orkester, uroppført 21. januar 2016, med solisten Fredrik Fors, Oslo-Filharmonien og dirigent Han-Na Chang. Verket ble utgitt på album og Kruse vant Spellemannprisen 2017 i klassen årets komponist for musikken.
Innen populærkunst gjorde han og broren Philip Kruse seg sterkt bemerket og sammen med Anne-Karine Strøm og Ellen Nikolaysen utgjorde de vokalgruppen Bendik Singers som vant norske Melodi Grand Prix to ganger, og som arrangør på plata Match med Wenche Hallan og Jan Høiland vant han Spellemannprisen 1976. Han ga også ut Claws (7') for jazzorkester 1977.
Kunming Changshui internasjonale lufthavn

Kunming Changshui internasjonale lufthavn (kinesisk: 昆明长水国际机场, pinyin: Kūnmíng Chángshuǐ Guójì Jīchǎng) er hovedflyplassen for Kunming, hovedstaden i provinsen Yunnan i Folkerepublikken Kina. Den ligger 22 km øst for byen, og ble åpnet 28. juni 2012. Den erstattet den gamle lufthavnen, Kunming Wujiaba internasjonale lufthavn.
Reykjavík International Games 2016

Reykjavík International Games 2016 var en internasjonal multisportkonkurranse som ble arrangert i og rundt Reykjavík på Island fra 21. til 31. januar 2016. 
Reykjavík International Games er en del av Euromeetings.
Kazuhiro Murata

Karriere

Kazuhiro Murata startet sin profesjonelle karriere i Mitsubishi Heavy Industries Nagasaki. Han har også spilt for Cerezo Osaka og Oita Trinita.
Thomas Ergo

Priser og utmerkelser

To diplomer fra Stiftelsen for en Kritisk og Undersøkende Presse (SKUP), Best Scoop i Schibsted Journalism Awards og Kulturdepartementets menneskerettspris. I 2014 ble han tildelt SOR-prisen for sin journalistikk om rettssikkerheten til mennesker med utviklingshemming. 
I 2017 vant han Den store journalistprisen sammen med Hans Petter Aass og Rune Vandvik for reportasjen om «Glassjenta», om norsk barnevern.
Little Barford gasskraftverk

Little Barford gasskraftverk  er et varmekraftverk i Cambridgeshire i England, Storbritannia. Det har en installert produksjonskapasitet på 680 MW, fordelt på en blokk med 2+1 gassturbiner. 
Brenselkilden er naturgass. Anlegget ble utbygd omkring årene 1990–1996. Operatør er selskapet RWE Power Ltd.
Colyton (Devon)

Historie

Colyton opptrådte først som tidlig middelaldersk landsby i tiden rundt 700 og nevnes i Domesday Book (1086) som 'Culitone'. Det tredje lovsystem til kong Edmund ble utstedt i Colyton ca 945. Det bidra til å stabilisere det føydale samfunnet ved å uttrykke fire samfunnsmessige søyler: kongedømme, herredømme, familie og naboskapet. Landsbyen vokste fram til å bli et viktig landsbrukssentrum og markedsby med kornmølle, sagbruk, jernstøperi og garveri for eikebark, som fortsatt fungerer. Kun 0,8 km nord for byen lå festningen Colcombe Castle, nå revet, et tidligere sete for Courtenayfamilien, jarlene av Devon.
Colyton ble karakterisert som «den mest opprørske byen i Devon» grunnet antallet innbyggere som deltok i Monmouthopprøret i 1685.
Yuyang

Yuyang (kinesisk: 榆阳区, pinyin: Yúyáng Qū) er et bydistrikt i byprefekturet Yulin (榆林) i provinsen Shaanxi.
Yuyang har et areal på 7 053 km² og teller ca. 460 000 innbyggere (2004).
Kasserer

Kasserens/skattemesterens oppgaver

Kasserer i en organisasjon blir enten valgt på årsmøtet, eller vedkommende er valgt inn i styret, og oppgavene som sekretær og kasserer kan bli fordelt på første konstituerende styremøte etter årsmøtet.
Det er viktig for kassereren at det i regnskapet finnes et bilag for alle utgifter og inntekter i organisasjonen og at alt blir ført i regnskapet.
Før neste årsmøte går en valgt revisor igjennom årets regnskap. Vanligvis godkjenner revisor regnskapet som legges fram på årsmøtet.På årsmøtet vil godkjenning av regnskapet innebære at kassereren og styret får ansvarsfrihet for regnskapet.
Agua del Toro-demningen

Agua del Toro-demningen er en demning med vannkraftstasjon i elva Diamante i Mendoza-provinsen i Argentina. Demningen er 120 meter høy og 309 meter lang. Ved foten er demningen 22,7 meter vid, på toppen er bredden 4,6 meter.
Kraftverket har fire francisturbiner med installert vannkraftproduksjon på 260 MW. Det ble ferdigstilt i 1982.
Salten Skikrets

Salten Skikrets (stiftet 16. april 1946) er en tidligere krets i Norges Skiforbund.
Helgeland Skikrets, Salten Skikrets, og Lofoten og Vesterålen Skikrets ble slått sammen til Nordland Skikrets i 1988.
Taurocerastes

Utseende

En middelsstor, blankt svart tordivel. Kroppen er bred og hvelvet. Hannen har et par kraftige, krumme horn på pronotum, disse er omtrent like lange som resten av pronotum, hunnen mangler disse. Dekkvingene er rundede og hvelvede med fine punktrader. Beina er kraftige gravebein.

Levevis

Larvene utvikler seg i utgravde ganger og lever av gjødsel som foreldrene har gravd ned. Det har blitt observert av billene gravde ned sauemøkk i 10-35 centimeter dype ganger

Utbredelse

Arten lever i Patagonia (Argentina og Chile).
Stavreviken

Stavreviken er et tettsted i Timrå kommune i Västernorrlands län i landskapet Medelpad i Sverige. I 2010 hadde tettstedet 216 innbyggere.
Ahasjön (Storuman kommune)

Ahansjön er en svensk innsjø vest for Hemavan i Storuman kommune i Västerbottens län i landskapet Lappland. Innsjøen er en av vannkildene til Umeälven. Ahasjön har et areal på 1,4 km², en strandlinje på 9,47 km og ligger 455,1 meter over havet. Elven Tängvattsbäcken renner ut fra innsjøen.
Verrettes

Verrettes er en by i departementet L'Artibonite i Haiti. Den hadde i 2012 en beregnet folkemengde på 15 505, med 138 195 i kommunen med samme navn.
Xitle

Xitle er en vulkan i utkanten av Ajusco i nærheten av Mexico by. Det har en høyde på ca 300 m, og en skråning mellom 30° og 40°.
Dens seneste utbrudd antas å ha funnet sted ca. 400 e.Kr. De historiske stedene Cuicuilco og Copilco ble rammet av utbrudd fra vulkanen.
Gnathogolofa

Utseende

En middelsstor, kraftig, noe blank hornbille uten påfallende horn på hodet, hannen har en kort pigg. Pronotum er gulrødt med et trekantet, svart felt ved forkanten, scutellum gulrødt, dekkvingene mørkbrune. Pronotum mangler horn men har en skarp forhøyning ved forkanten. Beina er røde.

Utbredelse

Arten finnes i Sør-Amerika, i alle fall i Ecuador.
Sinifisering

Sinifisering er den språklige eller kulturelle antagelse av kinesisk språk og kultur, spesielt hankinesisk.
Uttrykket benyttes for å beskrive assimilasjonen av andre folkeslag i Kina til den kinesiske identiteten. For eksempel siniseringen av Jin-dynastiet etter erobringen av Nord-Kina.
Heltall

Et heltall er et tall i mengden {..., −2, −1, 0, 1, 2, ...}.
Mengden av heltall noteres Z eller  (tysk Zahl), og er i matematikken tallet 0 og alle naturlige tall {1, 2, 3, 4, 5...} samt deres negative verdier {−1, −2, −3, −4, −5...}.
Heltall er som navnet antyder hele tall, og omfatter altså ikke tall med desimaler. En heltallsdivisjon gir to heltall som svar, kvotient og rest. Mens forholdet 7/3 er lik det rasjonale tallet 2,3333... (desimaltallsdivisjon), vil heltallsdivisjonen 7/3 gi kvotient  = 2 og rest = 1. Kvotienten er forholdet avrundet ned til nærmeste hele tall.

Heltall i informasjonsteknologi

I programmering har heltall en sentral plass for håndtering av tellbare mengder. Heltall er en datatype som refereres med sin engelskspråklige betegnelse integer, i noen programmeringsspråk forkortet til int. En integer inneholder like mange bit som prosessoren behandler i hver regneoperasjon. Det vil si at en integer beregnet på en 32 bits prosessor inneholder 32 bit. En "unsigned int" kan dermed inneholde tall fra 0 til og med  = 4294967295, mens en "signed int" har verdi mellom  = −2147483648 og  = 2147483647. I det siste tilfellet brukes en bit for fortegn og 31 bit for absoluttverdi.
Negative heltall lagres på de fleste datamaskiner som 2s komplement av det tilsvarende positive. Dermed trengs ikke noe eget fortegnsbit, og algoritmer for addisjon og subtraksjon kan behandle alle tall som positive uten at svaret blir feil. Å skifte fortegn på et heltall vil da innebære å invertere hver bit og legge til 1. Derimot har flyttall eget fortegnsbit, som er gunstig ved multiplikasjon og divisjon.
NM i motbakkeløp

Norgesmesterskapet i motbakkeløp er en øvelse regnet som en del av NM i friidrett. Løpet blir holdt som en egen konkurranse utenfor hovedmesterskapet. Motbakkeløp som NM-øvelse ble første gang arrangert i 2005, med løpet Skåla 1848 meter rett opp i Loen i Stryn.

2005

I 2005 var løpet lagt til Loen i Stryn kommune, Sogn og Fjordane med løpet Skåla 1848 meter rett opp. Det ble arrangert 13. august.

2006

Løpet ble arrangert i Ørsta, Møre og Romsdal, 5. august med løpet Saudehornet rett opp.

2007

Mesterskapet ble avholdt i Luster i Sogn og Fjordane den 11. august, med løpet Fanaråken Opp.

2008

Mesterskapet ble arrangert i Gaular, Sogn og Fjordane med løpet Storehesten Opp. Årets arrangør var Gaular IL.

2009

Løpet Devold Geiranger Halvmaraton 13. juni i Geiranger, Møre og Romsdal var årets løp. Geiranger IL stod som arrangør.

2010

NM i motbakkeløp 2010 ble arrangert 3. juli i Voss kommune, Hordaland, med løpet Lønahorgi Opp.

2011

NM i motbakkeløp 2011 ble arrangert 16. juli, med løpet Kvasshovden Opp.

2012

NM i motbakkeløp 2012 ble arrangert 11. august, med løpet Nuten Opp i Rosendal.

2013

NM i motbakkeløp 2013 ble arrangert 29. juni, med løpet Storehesten Opp.

2014

NM i motbakkeløp 2014 ble arrangert 14. juni, med løpet Hovlandsnuten Opp.

2015

NM i motbakkeløp 2015 ble arrangert 30. mai, med løpet Skuggenatten Opp.
Trondheim Torg

Trondheim Torg er et kjøpesenter som ligger ved Torvet i Trondheim. 
Kjøpesenteret har 73 butikker og syv spisesteder fordelt på fire etasjer. Senteret ble etablert i 1992 som en motvekt mot City Syd, som ligger utenfor byen og som er blant Norges største kjøpesentre. Etter utvidelsen i 2002 som tok utgangspunkt i et helt kvartal, ble en rekke med trehusbebyggelse langs Prinsens gate en del av senteret. Denne utvidelsen gjorde at Trondheim Torg nå er et av de største kjøpesentrene nord for Dovre.
Edward Jenner

Bakgrunn

Jenner var prestesønn. Han fikk sin utdannelse på Grammar School i Cirencester, studerte anatomi og kirurgi ved St George's Hospital i London, og vendte så hjem for å starte legepraksis.

Virke

I sin ungdom var Jenner opptatt av mange sider ved naturvitenskap, og var den første som observerte at det er gjøkens unger, ikke de voksne fuglene, som kaster unger og egg ut av fosterforeldrenes reder.
I sine studieår hadde Jenner i 1768 hørt en bondekone ytre at hun ikke kunne få smittekopper (vanlige kopper), ettersom hun allerede hadde hatt kukopper. Denne påstanden gjorde dypt inntrykk på Jenner, som siden gjennom hele sitt liv gjorde kukopper og kopper til gjenstand for studier. Det viste seg at det bondekonen hadde sagt, var utbredt kunnskap blant bøndene. Han samlet erfaringer og observasjoner over kukoppers evne til å beskytte mot vanlig kopper. Hos flere personer, som for kortere eller lengre tid siden hadde hatt kukopper, som ble utsatt for koppesmitte, la han merke til at det faktisk stemte – de kunne ikke rammes av sykdommen. Dette utviklet seg til en overbevisning om at de ikke lot seg smitte av kopper.
Han utnyttet denne iakttagelsen. I 1796 utbrøt kukopper på en gård i Berkeley. Den 14. mai 1796 utsatte han en åtteårig gutt ved navn James Phipps for sekret fra kukopper som hadde utviklet seg på den unge budeia Sarah Nelmes hånd. En typisk kukoppe utviklet seg på guttens arm. Seks uker senere gjorde Jenner en inokulasjon (variolisasjon) med menneskelige kopper. Denne inokulasjon førte ikke til noen reaksjon, for gutten var immun mot kopper. Jennings hadde dermed for første gang utført en vaksinering med sekret fra en kukoppe på et menneske og vist at den beskyttet mot kopper.
I 1798 publiserte han resultatene fra 23 tilfeller i An inquiry into the causes and effects of the variolæ vaccinæ, a disease... known by the name of the cowpox. Imens utførte han flere forsøk – også på sin egen elleve måneder gamle sønn. Han publiserte i 1799 og 1800 ytterligere to skrifter om dette. Til å begynne med ble Jenner møtt med kritikk og mistro, men snart spredte Jenners vaksinasjonsmetode seg over hele verden og heder og ære begynte å strømme fra alle hold.
Jenner skapte ordet «vaksinering» det latinske ord for ku, vacca.
Det britiske parlament tildelte ham i 1804 en æreslønn på 10.000 pund sterling og i 1807 en ny æreslønn på 20.000 pund sterling.
I Danmark-Norge ble det innført tvungen koppevaksinering for alle i 1810.
Det har vist seg at Jenner ikke var den første som hadde foretatt slike vaksinasjonsforsøk. Men hans resultater var de som ble allment kjent og hadde så ubestridelige resultater. I Tyrkia hadde man praktisert okulasjon med intakte menneskelige koppervirus, og denne metoden var blitt brakt til Europa av Mary Wortley Montagu og praktisert av blant andre Jan Ingenhousz. Dette var imidlertid en mer risikabel metode idet det dreide seg om selve kopperviruset. Fra 1770 var det i England og Tyskland også folk som Benjamin Jesty (1774)  og Peter Plett (1791) som benyttet seg av kukoppesekret.